CELEX: 32019D0033
Language: lt
Date: 1574985600000
Title: EUROPOS CENTRINIO BANKO SPRENDIMAS (ES) 2019/2194 2019 m. lapkričio 29 d. dėl įgaliojimų pasirašyti suteikimo (ECB/2019/33)

20.12.2019   
               
               
                  LT
               
               
                  Europos Sąjungos oficialusis leidinys
               
               
                  L 330/86
               
            
         EUROPOS CENTRINIO BANKO SPRENDIMAS (ES) 2019/2194
         2019 m. lapkričio 29 d.
         dėl įgaliojimų pasirašyti suteikimo (ECB/2019/33)
         EUROPOS CENTRINIO BANKO PIRMININKĖ,
         atsižvelgdama į Sutartį dėl Europos Sąjungos veikimo,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 38 straipsnį,
         kadangi:
         
                     (1)
                  
                  
                     Europos centrinių bankų sistemos ir Europos Centrinio Banko statuto (toliau – ECBS statutas) 38 straipsnyje numatyta, kad teisiniai Europos Centrinio Banko (ECB) įsipareigojimai trečiųjų šalių atžvilgiu prisiimami jo pirmininko arba dviejų Vykdomosios valdybos narių, arba dviejų ECB personalo narių, kuriuos pirmininkas tinkamai įpareigojo pasirašyti ECB vardu, parašais. Siekiant sudaryti palankesnes sąlygas veiksmingiems darbo procesams ECB viduje, personalo nariams, atsižvelgiant į jų pareigas ECB, turėtų būti suteikti įgaliojimai pasirašyti ECB vardu jam prisiimant teisinius įsipareigojimus trečiųjų šalių atžvilgiu;
                  
               
                     (2)
                  
                  
                     šiuo sprendimu Bendrųjų reikalų valdytojui (Chief Services Officer), veikiančiam Pirmininko vardu, suteikiama teisė išimtiniais atvejais ir kai tai yra pagrįsta suteikti personalo nariams įgaliojimus pasirašyti ECB vardu jam prisiimant teisinius įsipareigojimus trečiųjų šalių atžvilgiu;
                  
               
                     (3)
                  
                  
                     tam tikrais atvejais būtina, kad asmuo, kuris nėra ECB personalo narys, veiktų kaip ECB atstovas ir įgyvendintų teises ECB vardu arba priimtų ECB vardu teisinius įsipareigojimus trečiųjų šalių atžvilgiu, pavyzdžiui, iš ECB paslaugų teikėjo priimdamas atliktus darbus arba kartu su kitomis Sąjungos institucijomis vykdomų pirkimų kontekste. Todėl Bendrųjų reikalų valdytojas, veikdamas Pirmininko vardu, turėtų turėti galimybę išimties tvarka įgalioti tokį asmenį pasirašyti ECB vardu jam prisiimant teisinius įsipareigojimus pagal ECB pateiktus nurodymus;
                  
               
                     (4)
                  
                  
                     šis sprendimas neturi poveikio bet kuriam esamam ar būsimam Pirmininko įgaliojimui, pagal kurį prisiimami teisiniai ECB įsipareigojimai, kaip numatyta ECBS statuto 38 straipsnyje,
                  
               PRIĖMĖ ŠĮ SPRENDIMĄ:
         
            1 straipsnis
            Pagal pareigas suteikti įgaliojimai pasirašyti
            
               1.   Asmenys pagal jų pareigas yra įgalioti atitinkamose jų atsakomybės srityse pasirašyti ECB vardu jam prisiimant teisinius įsipareigojimus trečiųjų šalių atžvilgiu, kaip išsamiau nurodyta I ir II prieduose.
            
            
               2.   Siekiant nustatyti kategoriją pagal 1 dalį, tais atvejais, kai neįmanoma nustatyti tikslios prisiimto įsipareigojimo grynosios vertės, turi būti atliekamas protingas ir apdairus vertinimas. Vertinant turi būti atsižvelgiama į galimą Europos Centriniam Bankui kylančią riziką, ypač finansinę ir reputacijos riziką.
            
         
         
            2 straipsnis
            Specialiu įgaliojimu suteikti įgaliojimai pasirašyti
            
               1.   1 straipsnyje nenumatytais atvejais ir kai tai yra pagrįsta, Bendrųjų reikalų valdytojui, veikiančiam Pirmininko vardu, išimties tvarka suteikiama teisė įgalioti kitus ECB personalo narius (personalo narius arba pagal trumpalaikes sutartis dirbančius darbuotojus) pasirašyti ECB vardu jam prisiimant teisinius įsipareigojimus trečiųjų šalių atžvilgiu.
            
            
               2.   Bendrųjų reikalų valdytojas pateikia Pirmininkui metinę ataskaitą apie sprendimus, priimtus remiantis pagal 1 dalį suteiktais įgaliojimais.
            
         
         
            3 straipsnis
            Tretiesiems asmenims suteikti įgaliojimai pasirašyti
            
               1.   Bendrųjų reikalų valdytojui, veikiančiam Pirmininko vardu, suteikiama teisė klausimais, patenkančiais į Bendrųjų reikalų valdytojo atsakomybės sritį, išimties tvarka įgalioti asmenį, kuris nėra ECB personalo narys, pasirašyti ECB vardu jam prisiimant teisinius įsipareigojimus trečiųjų šalių atžvilgiu pagal ECB pateiktus nurodymus, kad būtų įgyvendinti sutartiniai susitarimai, kuriuos ECB sudarė su tuo asmeniu arba su subjektu, kuriame šis asmuo dirba (vykdo veiklą).
            
            
               2.   Tai neapima perįgaliojimo teisės.
            
         
         
            4 straipsnis
            ECB įgaliotų pasirašančiųjų asmenų knyga
            ECB personalo nariai, turintys įgaliojimus pasirašyti ECB vardu jam prisiimant teisinius įsipareigojimus trečiųjų asmenų atžvilgiu, nurodomi ECB įgaliotų pasirašančiųjų asmenų knygoje, kaip numatyta Sprendimo ECB/2004/2 (1) 14.2 straipsnyje.
         
         
            5 straipsnis
            Įsigaliojimas
            Šis sprendimas įsigalioja 2020 m. sausio 1 d.
         
         
            Priimta Frankfurte prie Maino 2019 m. lapkričio 29 d.
            
               
                  ECB Pirmininkė
               
               Christine LAGARDE
            
         
         
            (1)  2004 m. vasario 19 d. Europos Centrinio Banko sprendimas ECB/2004/2 dėl Europos Centrinio Banko darbo reglamento patvirtinimo (OL L 80, 2004 3 18, p. 33).
      
      
         
            I PRIEDAS
            
                        Kategorija
                     
                     
                        Pagal pareigas suteikti įgaliojimai pasirašyti
                     
                     
                        Grynoji vertė
                     
                  
                        B
                     
                     
                        Vykdomosios valdybos nariai, išskyrus Pirmininką; Priežiūros valdybos pirmininkas; Bendrųjų reikalų valdytojas
                     
                     
                        Neribojama, jei kartu pasirašo C arba aukštesnės kategorijos pasirašantysis asmuo
                     
                  
                        C
                     
                     
                        Visi personalo nariai, kurių pareigos priskirtos K arba L atlyginimo grupėms
                     
                     
                        Daugiau kaip 2 000 000  EUR, jei kartu pasirašo B kategorijos pasirašantysis asmuo
                     
                  
                        Neviršijant 2 000 000  EUR, jei kartu pasirašo D arba aukštesnės kategorijos pasirašantysis asmuo
                     
                  
                        D
                     
                     
                        Visi personalo nariai, kurių pareigos priskirtos I arba J atlyginimo grupėms
                        Personalo komiteto atstovas
                     
                     
                        Neviršijant 2 000 000  EUR, jei kartu pasirašo C arba aukštesnės kategorijos pasirašantysis asmuo
                     
                  
                        Neviršijant 20 000  EUR, jei kartu pasirašo E arba aukštesnės kategorijos pasirašantysis asmuo
                     
                  
                        E
                     
                     
                        Projektų vadovai, kuriuos paskyrė projektų iniciatyvinės grupės (PSG) pirmininkas
                     
                     
                        Neviršijant 20 000  EUR, jei kartu pasirašo D arba aukštesnės kategorijos pasirašantysis asmuo
                     
                  
                        Neviršijant 1 000  EUR, jei kartu pasirašo E arba aukštesnės kategorijos pasirašantysis asmuo
                     
                  
      
      
         
            II PRIEDAS
            Tam tikroms įsipareigojimų kategorijoms taikomos šios nuo I priedo nukrypti leidžiančios nuostatos.
            
                        Įsipareigojimų kategorijos
                     
                     
                        Įgaliojimai pasirašyti
                     
                  
                        
                           Darbo santykiai
                        
                     
                     
                        
                           Įgalioti pasirašantieji asmenys Žmogiškųjų išteklių generaliniame direktorate (DG/HR)
                        
                     
                  
                        Paskyrimo laiškas, kuriuo pradedami darbo santykiai arba paskiriama į aukštesnes pareigas
                     
                     
                         
                     
                  
                        
                                    —
                                 
                                 
                                    Vykdomosios valdybos nariai ir pareigos, priskirtos K ir L atlyginimo grupėms
                                 
                              
                     
                        
                                    —
                                 
                                 
                                    Vienas B kategorijos pasirašantysis asmuo ir vienas C kategorijos pasirašantysis asmuo
                                 
                              
                  
                        
                                    —
                                 
                                 
                                    I ir J atlyginimo grupėms priskirtos pareigos
                                 
                              
                     
                        
                                    —
                                 
                                 
                                    Vienas C kategorijos pasirašantysis asmuo ir vienas D kategorijos pasirašantysis asmuo
                                 
                              
                  
                        
                                    —
                                 
                                 
                                    Bet kuris kitas personalo narys, komandiruotas asmuo arba stažuotojas
                                 
                              
                     
                        
                                    —
                                 
                                 
                                    Vienas D kategorijos pasirašantysis asmuo ir vienas E kategorijos pasirašantysis asmuo
                                 
                              
                  
                        Vėlesni paskyrimo rašto pakeitimai ir kiti dokumentai, kuriais keičiamas įdarbinimo statusas (pvz., sutarčių pratęsimas, perkėlimas ir kitoks judumas)
                     
                     
                         
                     
                  
                        
                                    —
                                 
                                 
                                    Vykdomosios valdybos nariai ir pareigos, priskirtos K ir L atlyginimo grupėms
                                 
                              
                     
                        
                                    —
                                 
                                 
                                    Vienas C kategorijos pasirašantysis asmuo ir vienas D kategorijos pasirašantysis asmuo
                                 
                              
                  
                        
                                    —
                                 
                                 
                                    Bet kuris kitas personalo narys, komandiruotas asmuo arba stažuotojas
                                 
                              
                     
                        
                                    —
                                 
                                 
                                    Vienas D kategorijos pasirašantysis asmuo ir vienas E kategorijos pasirašantysis asmuo
                                 
                              
                  
                        
                           Pirkimai
                        
                     
                     
                        
                           Įgaliojimai pasirašyti
                        
                     
                  
                        Dokumentai, turintys įtakos tiekėjų teisiniam statusui pirkimų procedūrose, konkrečiai laiškai dėl sutarties skyrimo ir atmetimo (išskyrus sutarties pasirašymą)
                     
                     
                        Pirkimo procedūros, kai pirkimų komitetas nėra įsteigtas:
                        Vienas D kategorijos pasirašantysis asmuo ir vienas E kategorijos pasirašantysis asmuo iš padalinio, atsakingo už pirkimų biudžetą.
                     
                  
                        Pirkimo procedūros, kai pirkimų komitetas yra įsteigtas:
                        Pirkimų komiteto pirmininkas arba, jam (jai) nesant, kitas D kategorijos pasirašantysis asmuo iš padalinio, atsakingo už pirkimų biudžetą, ir vienas įgaliotas pasirašyti asmuo iš Centralizuotų viešųjų pirkimų skyriaus.
                     
                  
                        
                           Sutarčių valdymas
                        
                     
                     
                        
                           Įgaliojimai pasirašyti padalinyje, atsakingame už biudžetą
                        
                     
                  
                        Sutarties daliniai pakeitimai
                     
                     
                        Pagal bendrą taisyklę pasirašantieji asmenys pagal sutarties dalinio pakeitimo vertę, kaip nurodyta I priede.
                        Išimtys:
                        
                                    —
                                 
                                 
                                    esminių dalinių pakeitimų atveju – tokios pačios kategorijos pasirašančiųjų asmenų, kaip ir pradinės sutarties pasirašymo atveju, parašai,
                                 
                              
                                    —
                                 
                                 
                                    smulkių dalinių pakeitimų atveju – bent vieno D kategorijos ir E kategorijos pasirašančiųjų asmenų parašai.
                                 
                              
                  
                        Sutarties nutraukimas
                     
                     
                        Tokios pačios kategorijos pasirašančiųjų asmenų, kaip ir pradinės sutarties pasirašymo atveju, parašai.
                     
                  
                        Kitos sutarčių valdymo priemonės, pvz., atliktų darbų priėmimo sertifikatai, įskaitymai, sutartyje numatyti sutarties pratęsimo atvejai
                     
                     
                        Reikalingi bent vieno D kategorijos ir E kategorijos pasirašančiųjų asmenų parašai, išskyrus atvejus, kai pagal sutarties vertę ar reikšmę manytina, kad reikia aukštesnės kategorijos.